UZNESENIE VLÁDY SLOVENSKEJ REPUBLIKY
č. 885
z 19. septembra 2001

ku koncepcii rozvoja a zabezpečenia finančných zdrojov pre roky 2002 - 2004 na obnovu letúnov a vrtuľníkov Ministerstva vnútra SR v súvislosti so zabezpečením potrieb vlády SR, Policajného zboru, Leteckej záchrannej služby SR a zásahov pri požiaroch, živelných pohromách, katastrofách a pri leteckom pátraní a záchrane

Číslo materiálu:	6303/2001	
Predkladateľ:	minister vnútra	
Vláda
A.	berie na vedomie
A.1.	koncepciu rozvoja  pre roky 2002 – 2004 na obnovu letúnov a vrtuľníkov Ministerstva vnútra SR  v súvislosti so zabezpečením potrieb vlády, Policajného zboru, Leteckej záchrannej služby SR a zásahov pri požiaroch, živelných pohromách, katastrofách a pri leteckom pátraní a záchrane;
B.	schvaľuje
B.1.	zámer nákupu 5 vrtuľníkov  v celkovej hodnote  30 mil.USD, z toho splátky, podľa splátkového kalendára, v rokoch 2002 -2004 v čiastke 16 mil. USD,
B.2.	zámer nákupu jedného nízkokapacitného letúna v  celkovej hodnote cca 23-28 mil. USD, z toho splátky, podľa splátkového kalendára, za roky 2002-2004 v čiastke  cca 11,5-14 mil. USD,
B.3.	nákup 1 vrtuľníka  ťažkej  kategórie  v  záchranársko-prepravnej verzii prostredníctvom zníženia dlhu Ruskej federácie voči Slovenskej republike v čiastke cca 7,15 mil. USD
	do 31. 12. 2002
B.4.	financovanie  generálnej opravy  letúna TU-154M, OM-BYR a jeho motorov v roku 2004 v čiastke  2 mil. USD prostredníctvom zníženia dlhu Ruskej  federácie  voči  Slovenskej republike
	do 31. 12. 2004
 
B.5.	nákup  2  ks  náhradných  leteckých motorov  D-30KU-154 pre obidve  lietadlá TU-154M v čiastke 3,3 mil.USD prostredníctvom zníženia dlhu Ruskej federácie  voči  Slovenskej republike
	do 31. 12. 2002
C.	splnomocňuje
ministra vnútra
C.1.	viesť  rokovania so subjektami v  Ruskej federácii za účelom zabezpečenia nákupu vrtuľníkov a modernizácie navigačných a pristávacích systémov a generálnej opravy letúna TU-154M, OM BYR a jeho motorov;
D.	ukladá
ministrovi vnútra 
ministerke financií
D.1.	doriešiť spôsob finančného krytia bodov B.1 a B.2 tohto uznesenia
	do 31. 12. 2001. 
Vykonajú :	minister vnútra
                    	ministerka financií